Nu, kad ziema ir beigusies
Varam piedurknes uzrotīt
Sniega mēteļus koki nomet
Zaļas lapiņas izplaukt sāk
Tumšās dienas ir galā Un gaišs viss kļūst
Mūsu raizes lai izkūst saulē
Beidzot jautrība klāt
Paroc mazliet dziļāk Iesēj kaut ko labu
ĪDENDEILAS PILS
Rūpējies, lai izaug tas
Jāpalīdz ir citiem Katrs lēmums svarīgs
Vecās kļūdas jālabo
Nu ir laiks plānu bijušo
Uzpucēt un pārveidot
Kādu laiku jau bēguļot var Bet beigās par visu jāmaksā
MĒRS ATBRĪVOTS NO AMATA
Nu dienas es skaitu, līdz varēšu Ar draugiem atkal kopā būt
Vai ar riteni braukt
Vai pa parku skriet
Beidzot jautrība klāt
Sāc ar mazu stādu Aprūpē un gādā
Lai tas aug un ziedēt sāk
Būsi neatlaidīgs
Varēsi tad gaidīt
Ka tas augļus atnest sāks
Dubļus vien ja saskati Zemes spēkam uzticies!
Augsnē stiprinās un nobriest
Drīz, skat, - jauna dzīvība
Var sausums nākt vai drūmāks laiks Bet Māte Daba to pārspēt spēs
Nāc izravē To, kas traucē te
Tavas domas ir sēklas -Tā ir metafora
Pēk, pēk, pēk
Pavasaris klāt
Klau - daba dzied
Kļūsti neprātīgs Mazliet bērnišķīgs!
Pabaro vāveres!
Nē, ne jau ar manu hotdogu.
Mēs vienmēr varam augt
Domas, ko kopsim, augs
Mēs vienmēr varam augt
Paroc mazliet dziļāk Iesēj kaut ko labu!
Mēs vienmēr varam augt
Ko mīlēsim, tas augs
Mēs vienmēr varam augt
Skaists pavasara rīts.
Un es to pavadu ar savu vismīļāko ģimeni.
Tas ir, stāvu pie viņu loga un vēroju. Tas nekas! Nekas.
Lai nu kā, pavasaris visam liek augt un mainīties.
Un sāk notikt lielas lietas.
Pateicoties Peidžas rakstam, mēram Vaitbotomam bija jāatkāpjas.
Viņa vietā ir stājies pagaidu mērs Kvinsijs Līdss.
Viņš ir jauks, tāpēc visi no viņa kaut ko grib.
Bet Ouens nedabū pat piecas minūtes viņa laika,
tāpēc šodien viņš pievēršas kam citam.
Pēdējā laikā viņš ir uzrunājis
TV un filmu producentus, lai panāktu, ka parkā tiek filmēti nozīmīgi darbi.
Zināt ko? Esmu pateicis pietiekami. Tālāk lai stāsta viņš.
Šodien parkā tiks filmēta Džīna Pēddzine, FIB!
Neticami, ka būsim Džīnas Pēddzines filmēšanas laukumā.
Šķiet, tu teici, ka izliksies mierīga.
Jā. Labāk? -Dīvaināk.
Ouen, tev tiešām ir izdevies. Mūsu mīļākais seriāls pašu pagalmā.
Jā, diezgan labi.
Džīna Pēddzine, FIB! Tas viss pieder pie lielā plāna.
Jo vairāk cilvēku redzēs šo skaisto parku,
jo vairāk gribēs atnākt.
Kas zina? Varbūt tas piesaistīs pat pagaidu mēra uzmanību.
Un, ja ne, mēģini ar savu garo augumu
uzdejot tārpiņu, kā tu to dari kāzās.
Cilvēkiem tas patīk.
Tātad Tilermeni ir ceļā uz filmēšanas laukumu, bet nezina...
Kungs, vai varat klusāk?
Man jāizturas klusu. Jūs redzēsiet, kas notiks.
Uz filmēšanas laukumu! Aiziet!
Cik daudz mašīnu un treileru!
Tajos noteikti glabājas visi Pēddzines sporta tērpi.
Un tie sabraukuši zālienā. Bet tas nekas. Es neiebilstu.
Jā. Tā arī izskatās.
Ko visi šie cilvēki dara? -Te ir ģērbēji. Tur - rekvizītu pārziņi.
Tur ir pirotehniķi.
Pirotehniķi? Vai būs sprādzieni?
Tikai dažas petardes.
Oho! Petardes. -Kas ir petardes?
Nezinu, bet nevaru taču viņam to prasīt.
Tā ir dzīvnieku pārzine Patriša,
kura ir vai nu no Dienvidāfrikas, vai Ņūdžersijas. Nepateikšu.
Atvainojiet! Dzīvnieku pārzine?
Jā. Šodien filmēšanas laukumā būs daži jenoti.
Un arī dzīvnieku pārzines asistents. Prieks iepazīties!
Man nav pilnvaru pieņemt tevi darbā.
Būs jau labi. -Tur ir frizētava un grimētava.
Kas tur iekšā notiek?
Tā ir galvenā grimētāja. Viņa krāso aktrisi.
Vai es drīkstu kādam uzzīmēt seju?
Vispirms ir jāiestājas apvienībā.
Tarenta kungs! -Tie ir viņi? Protams, viņi.
Neitans Tarents. Cik jauki beidzot jūs visus satikt!
Kad par to uzzināju,
nodomāju - vai tas ir iespējams? -Kas tad?
Bezbailīgs dabas sargs, kas dzīvo parka pilī ar sievu, neatkarīgo žurnālisti,
un diviem bērniem un tiek galā ar visu šo? Vienkārši - o!
Labais. Turpiniet! Pasakiet vēl kaut ko!
Izlasīju avīzē jūsu rakstu. -Tiešām? Kuru?
Labākā vieta, kur Bronksā pirkt ziepes. Nebūtu iedomājies, ka Armando!
Tu re! Tiešām esat to izlasījis.
Vai tiešām... Sīkumi ir būtiski.
Tā ir mana - režisora un producenta - vizītkarte.
Tas redzams visos manos seriālos. Džīna Pēddzine, FIB. Ādams Šāvējs, ATF.
Delvins Rējējs, ASPCA.
Tajos tiešām tas redzams.
Vai gribat redzēt, kur tūlīt filmēsim?
Katrā ziņā!
Nu labi. Lai daži sapņi piepildās!
Mums patīk šī parka daļa. Īpaši Kolam. Te viņš čurā.
Manu sirdi tikko nozaga mazais dabas bandīts.
Mēs staigājām pa šo parku trīs dienas.
Kad ieraudzījām šo audzi, zinājām, ka tā ir īstā.
Šī ir viena no manām mīļākajām parka vietām.
Viena no jūsu mī... Patiešām?
Ouen, ja šī jums ir pārāk personiska, varam sameklēt citu vietu.
Ei, sameklēsim citu vietu! -Nē, tas ir pat ļoti labi.
Gribu, lai cilvēki redz, cik šis parks ir skaists.
Un paskat, kāda migla.
Migla ir mūsējā. Atvainojiet!
Neelpojiet dziļi! Tas nav veselīgi.
Sapratu. Izskatās skaisti.
Tarenta kungs, jenotiem jādod pusdienas.
Jenotu pusdienas!
Vai drīkstu pusdienot ar jenotiem? -Vēl labāk.
Vari palīdzēt Patrišai tos pabarot ar augļiem.
Ja Kols drīkst barot jenotus, vai es drīkstu ieiet grimēšanas treilerā?
Es nezinu. Pajautāšu atbildīgajam.
Pag, tas esmu es. Protams, drīksti!
Paldies, paldies. Paldies.
Peidža, kā ar jums? Ko gribat jūs?
Varbūt ekskluzīvu interviju ar kādu no aktieriem?
Jā. Tas būtu satriecoši.
Tas tiešām būtu satriecoši.
Kā ar Nikolu Fontenblū - Džīnas palīdzi?
Jā! Paldies.
Kā ar jums, tēti? -Nē. Man tāpat ir labi.
Man šodien jāstrādā.
Traka doma! Bet uzklausiet mani:
ja nu es jūs iekļautu ainā? -Ko?
Jā! Fonā. Jūs būtu perfekts.
Man būtu jātēlo? -Ouen, jums man jāuzticas.
Kas var būt autentiskāk par īstu parka sargu uniformā?
Es nezinu. -Ouen, beidz! Tā ir Džīna Pēddzine, FIB.
Lai notiek! -Man tas patīk.
Tas ir apbrīnojami. Manas divas mīļākās lietas pasaulē nu ir kopā -
Džīna Pēddzine un parks.
Kā ar tavu ģimeni? -Pareizi. Trīs mīļākās lietas.
Divas, ko jau nosaucu, un mana ģimene.
Nekas, mīļais. Mēs zinām, ka esi satraukts.
Paskaties!
Tas stulbais parks pat nenojauš, kas to gaida.
Kā gan parks varētu zināt, kas... -Kuš! Stingrāk!
Es cenšos. Jātiek cauri lielam sabiezējumam.
Tikko nolauzu nagu. Šķiet - tas tur iestrēga.
Klusu! Es perinu plānu.
Es tevi dabūšu, parks. -Gribat, lai arī parks to dzird?
Ak kungs! Beidz runāt!
Es cenšos parkam pateikt, ka es to vienalga nopirkšu.
Es tevi nopirkšu, parks.
Un visus tavus akmeņus un soliņus, un stulbos kokus.
Kā ar putniem? -Nopirkšu arī tos!
Un kā jūs to izdarīsiet bez mēra Vaitbotoma kabatā?
Vienkārši. Pēc pāris mēnešiem būs ārkārtas vēlēšanas, lai ievēlētu jaunu mēru.
Man tikai jāpanāk,
lai uzvarējušais kandidāts jau būtu man kabatā.
Ja pirmoreiz neizdodas, tad pērc vēlreiz, Helēna!
Par kandidēšanu jau paziņojuši vairāk nekā ducis pretendentu, tāpēc...
Nūģe. -Beigšu runāt.
Paldies. Bet turpini berzēt! Vēl nezinu, kuru es atbalstīšu.
Intervēsim visus, līdz sapratīsim, kurš ir gatavs dancot.
Sāksim šodien.
Izklausās, ka īsā laikā būs daudz darba, kas jādara...
Tev! -Nuja.
Mums ar Šampiņu ir jādodas.
Mēs varam nokavēt savu ikmēneša šicū pāru šiacu masāžu.
Pag, jūs brauksiet uz masāžu? Kāpēc es berzēju jūsu pēdas?
Šī ir priekšmasāža.
Nevaru taču doties uz masāžu sastresojusies.
Jā, nuja.
Kurš ir mans mazais civilizētais džentlmenis? Tu! Jā, tu.
Kur jūs atradāt šīs divas zvaigznes?
Atkritumu tvertnē aiz jogas studijas.
Kaut mani tur atrastu!
Kā es izskatos? -Tev kārtīgi ieeļļojuši kājas.
Tur jau viņš ir!
Ouens Tilermens, ŅPP. Ņujorkas parka pārvaldnieks.
Izskatāties kā īsts, draugs.
Man mugurā ir savas drēbes un esmu darbā. Tāpēc sajūta ir diezgan īsta.
Labais.
Kaut to varētu izmantot, bet jūs būsiet fonā.
Tāpēc nopietni - nerunājiet!
Tā, ko mēs gaidām?
Sākam filmēt! Tā, nesiet šurp atkritumus!
Pag, atkritumus? -Jauki. Var vēl mazliet?
Un zināt ko? Te mums noderētu šļirces.
Kur atbildīgais par šļircēm? -Ko? Nē. Šļirces? Nē.
Tagad nesiet līķi! -Nē.
Iepriekš neminējāt, ka būs līķis.
Lūk, kur tas ir. Jauki.
Nu taču, Ouen! Tā ir Džīna Pēddzine, FIB.
Līķis ir vienmēr. Šī sērija saucas "Atraitņu radītājs".
"Atraitņu radītājs".
Redziet, cilvēki zina, ka parkā ir slepkavas.
Nē, nav gan.
Bet šajā stāstā pats parks ir slepkava.
Jūs nerunājat nopietni.
Diezgan labi, ko? Koki, kas krīt cilvēkiem uz galvas.
Nē. -Tarenta kungs,
vai gribat ielauztu galvaskausu vai sadragātu galvaskausu?
Domāju - pilnīgi sadragātu. -Lieliski.
Kamēr Ouens ārkārtīgi cenšas būt fona aktieris,
Helēna ārkārtīgi cenšas atrast
īsto mēra amata kandidātu, kuru Bitsija varētu atbalstīt.
Es čukstu, jo producenta asistents mani jau divreiz ir nokušinājis.
Viņš ir tīrais puika.
Nav tā, ka es no viņa baidītos...
Ļoti atvainojos!
Kādi ir jūsu politiskie mērķi? -Nebūtu slikti dabūt lielāku laivu.
Kādi ir jūsu politiskie mērķi? -Kalpot ņujorkiešiem, cik labi vien spēju.
Fui! Kādi ir jūsu politiskie mērķi? -Mēre. Bestsellers. Kongress.
Baltais nams. Vai sarunu šova vadīšana.
Sveiki! Tarenta kungs, vai varam ātri aprunāties?
Kā tad! Kas jūs uztrauc?
Esmu mazliet noraizējies par to, kā jūs attēlojat parku.
Saprotiet, tas viss šķiet pārāk neticami.
Au! -Atvainojiet! Es negribēju...
Nē, nē. Nekas.
Tikai, kad esi ielicis darbā visu sirdi un dvēseli,
dažreiz ir grūti dzirdēt kritiku.
Bet tas viss pieder pie lietas.
Es tikai domāju, ka tas parku parāda ne visai labā gaismā.
Bet mans darbs ir tieši parādīt parku labā gaismā.
Labi, Ouen. Atklāšu jums mazu noslēpumu. Būs sižeta pavērsiens.
Parks ir tikai maldināšanai. Slepkava parku nepatiesi apvaino.
Nu labi, bet cilvēki jums te tomēr mirs.
Ticiet - jums nav, par ko uztraukties.
Mēģiniet to izbaudīt!
Kā jūsu ģimene. -Sveiks, tēt! Man tagad ir ūsas.
Tās nav īstas. Nu, ūsas ir īstas. Tikai nav manas.
Uz šo man jāatbild.
Iešu no jums projām atmuguriski.
Ja grasos ieskriet kokā vai kur, pasakiet man!
Nē, kaut kā jums izdodas no tiem izvairīties...
Es runāju pa telefonu. Paldies.
Cik laba intervija. Atā!
Hallo!
Bitsij? -Ko tu gribi?
Esmu aizņemta ar ņurdēšanu. -Jūs piezvanījāt man.
Jā. Vai atradi man rokas lellīti?
Mierīgāk! Vai tad esmu bungas?
Uzvarētāja vēl nav. Visi šie politiķi ir vai nu pārāk tīri, vai pārāk netīri.
Daži no viņiem bija patiešām netīri.
Domāju - jums vajag tādu, ko var veidot kā mālu.
Vienkārši dabū man lellīti!
Beidziet spiest manu kājas pirkstu! Jūs to saspaidīsiet kā melleni.
Bitsija grib raustīt aukliņas Kandidāts ir vajadzīgs mums tāds
Kas var viņas vēlmes izpildīt Un kam mugurkaula vietā čiks
Vai tu re, cik rinda gara Tas nu būs viegli
Jāatrod man tipāžs tāds Kas ir mazliet korumpēts
Kas nav pārāk godīgs Tomēr audzināts labi
Kam prāts nav asāks Par trulāko kapli
Kā lāpstu piemin...
Kā ir? Vai esat gatava palikt pa vidam?
Labākā nebūt? Nekad Kāpēc lai piekristu tam?
Jūs! Sakiet! Kāpēc kandidēt gribat?
Lai mans gars var gavilēt
Un visu pasauli iepriecēt
Atā! Labdien!
Vai esat gatavs vējā locīties? -Kā tad
Vai esat gatavs dot artavu savu Un nē nekad nesacīt?
Varu to mēģināt Paties! Varu pat vairāk par to
Par naudu, ko dosiet Jums pretī es naidnieka galvu pasniegšu
Enik benik sikelsā Ar kādu jāsadarbojas
Enik benik sikelsā Lai viņai ir, kas izdabā
Runāt te vispār jēgas nav Tinieties miglā jūs!
Nederat Tiš, tiš!
Nav laika Jaunā priekšniece gaida
Nu tā
Maģistra grāds? Prom
Vai esat iespaidojams jūs
Tad nebūtu es cienījams Esmu godīgs es un uzticams
Tas noteikti ir labojams
Kungs, jūsu ūsas nav īstas Un arī jūs nebūsiet īstais
Nu sakiet Kāpēc šī vieta jums pievilcīga?
Varu teikt Mani piesaista jūsu sievišķība
Neglaimoju Tas ir fakts
Jūsu cope ir izcila
Nu, ko teiksiet?
Glaimota, bet nē Nebūs
Vieni idioti sanākuši Šie kandidāti ir atbaidoši
Daži supermīlīgi Citi - pārāk viltīgi
Es aizstāvu trūcīgos. -Tālāk!
Es trenēju sportiskos. -Atā!
Čau!
Nē. Labs mēģinājums.
Mēģinājums
Enik benik sikelsā Enik benik sikelsā
Runāt te vispār jēgas nav
Tinieties miglā jūs! Nederat
Enik benik sikelsā Ar kādu jāsadarbojas
Enik benik sikelsā Lai viņai ir, kas izdabā
Prasībām neatbilstat jūs
Visu labu un atā! Nederat
Nē
Tā, paklausieties!
Tagad filmēsim jenotu epizodi un pēc tam - mūsu zvaigzni.
Būs Džīna? -Izturieties dabiski!
Dariet savu darāmo! Saplūstiet ar fonu! Un - filmējam!
Palaidiet jenotu! Tā, jenots ošņā.
Tas ošņā. Un nu kaut ko ir saodis.
Ļoti labi. Tas iet tuvāk līķim.
Stop! Jūs fonā -
jums jābūt pilnīgi klusam, ja? -Jā. Atvainojos.
Tā, filmējam vēlreiz!
Vienkārši... -Un jūs atkal runājat.
Jā, Ouen! Kas par lietu?
Es tikai domāju, ka jenots neietu pie satrūdējuša līķa.
Tie ir maitēdāji, nevis sadalītāji. -Laba doma. Ļoti interesanti.
Tā. Izejas pozīcijās! Un - filmējam!
Turklāt ir gaiša diena. -Ak dievs! Stop!
Atvainojiet! Tie ir nakts dzīvnieki.
Jā. Ļoti noderīga papildu informācija no mūsu papildu aktiera.
Mēģināsim vēlreiz. Filmējam!
Palaidiet jenotu!
Tā. Pastāstiet, ko jūs redzējāt.
Es te, Centrālparkā, skrēju un ieraudzīju līķi.
Izskatās: viņam uz galvas uzkritis koks un viņu nospiedis.
Vai drīkstu teikt "stop"? -Nē.
Iekadrējiet šaurāk - bez grābēja. Turpiniet!
Ne bez iemesla šos kokus sauc par atraitņu radītājiem.
Šonedēļ tie noslepkavojuši jau trešo.
Stop! -Jūs nedrīkstat saukt "stop"!
Mēs pārtraucām. -Nē, es neteicu... Nē!
Kas jūs pamudināja spēlēt tehnoloģijas pārzinošo Džīnas palīdzi?
Mans tēvocis. Viņš ir viens no producentiem.
Cik interesanti!
Sveika, mamm! -Čau, bērni!
Ak dievs! -Zinu. Tas ir spēcīgi.
Bet pēc laika, ja tā padomāsi, sapratīsi, ka man piestāv.
Tu re! Izskatās kā īstas.
Tev arī var uztaisīt. Varbūt gribi vaigubārdu?
Vai kazbārdiņu? Vai ragu? -Varbūt vēlāk, mīļā.
Es tagad intervēju Fontenblū jaunkundzi.
Vai jūsu dēls asiņo?
Kol, kas noticis ar tavām rokām? Esi galīgi saskrāpēts.
Tas ir no jenotu apkampieniem. Es to darītu vēlreiz.
Iesim paskatīties uz tēti! Tiek filmēta viņa lielā aina.
Jā, paskat tik! Viņam ir īsta aktiera sejas izteiksme.
Diez vai viņš tēlo. -Lai būtu 12.
Vai pateiksi Neitanam, ka atbrauks mērs?
Acīmredzot viņš ir Džīnas fans.
Te būs mērs?
Jūsu tētis viņu cenšas satikt jau nedēļām. Tas ir lieliski.
Viņš būs sajūsmā.
Tagad viņš ir diezgan satraukts.
Vai nu tas, vai viņš cenšas noturēt purkšķi.
Ouen, es tiešām gribu, lai jūs šajā sērijā piedalītos. Tiešām.
Tāpēc pret jums un jūsu ģimeni izturos tik forši,
bet nu jūs ļoti apgrūtināt manu spēju būt foršam.
Un nebūt foršam ir pēdējais, ko gribu darīt.
Klau... Zinu, ka par seriālu stāvat un krītat, un mums tas patīk.
Patiešām.
Bet visi šie cilvēki, viss šis darbs -
varbūt to varētu izmantot tā, lai parks izskatītos labi.
Es tikai saku, ka jūs varat labāk.
Ouen, es sāku justies neforši. Palīdziet man atkal justies forši!
Kā? -Nezinu. Varbūt pasakiet:
"Jūs esat tik labs režisors! Šī ir lieliska iespēja.
Paņemiet uz nobeiguma ballīti ģitāru!
Es vienkārši piedalīšos un ļaušu pabeigt šo ainu."
Kaut ko tādu.
Atvainojiet! Kur dabūjāt tās?
Tur. Scenogrāfs gribēja, lai ir krāsaināk, un šīs ir krāsainas.
Sasodīts, ir gan. Tās ir savvaļas zilās lupīnas,
un šajā apvidū tās vairs neaug.
Man tās bija jāatved no Pensilvānijas!
Mans brālēns Kriss dzīvo Pensilvānijā. -Tā, pietiek pļāpāt!
Nofilmēsim! Visi izejas pozīcijās!
Zināt ko? Nē. Nekādās izejas pozīcijās, lai ko tas nozīmē.
Es jums neļaušu to darīt. Šīs puķes jūs neizmantosiet.
Un šie atkritumi? Nu nē. Mēs tos aizvāksim.
Šī ir jūsējā? Nolādēts - rekvizīts. Man vajag īstu atkritumu tvertni.
Ak nē. Tētis iznesas. -Beidz, Mollij!
Vai tāda ir aina? Šosezon Džīna Pēddzine ir dīvaina.
Un nu es novākšu šo koku, jo tas nekristu virsū cilvēkam.
Tā, tas ir par smagu.
Labi, tad novākšu manekenu.
Ouen, nē! -Nekādu slepkavniecisku koku! Nekādu līķu!
Ouen, uz tā ir petardes. -Kas ir petarde?
Skaidrs, kas ir petardes.
Ouen, jūs par mani ņirgājaties?
Tarenta kungs, te ir mērs. Viņš gribēja apskatīties.
Sveiki!
Laipni lūgts Centrālparkā!
Mēra kungs! Neitans Tarents, Džīnas Pēddzines režisors un izpildproducents.
Mums liels prieks, ka esat te.
Šis cilvēks jau iet prom. Vai nevēlaties gāzētu ūdeni?
Es jau eju. Bet gribu pateikt: mēra kungs, esmu Ouens Tilermens,
šī parka pārvaldnieks.
Cenšos sazināties ar jums jau nedēļām.
Pag, man jūs gāzētu ūdeni nepiedāvājāt.
Mēs zaudējam dienasgaismu. Ejiet!
Pag! Paklau, es tikai domāju,
ka šis nav tas stāsts, ko vajadzētu pasaulei piedāvāt.
Šis parks ir īpašs. Un arī jūsu seriāls. Jūs varat izdarīt ko labāku.
Zinu, ka esmu fona aktieris bez teksta, bet...
Redziet taču Ja sēsiet šo sēklu
Tā izlaidīs saknes Es zinu
Nekaitīgi Viss sākumā šķiet
Bet saknes Tik augs un augs
Šis - gājiens mans Kā būs, tā būs
Un domāju Laiks cīnīties
Šī vieta, šis parks Glabā mūsu cilvēcību
Man jāsarga tas No manis viss atkarīgs
Jūs nepostīsiet Šo dabisko prieku
Nē, to sēklu sēt Jums neļaušu
Vai neredzat skaistumu Ko redzu es?
Šī zāle un gaiss Tas puisis lieliskais
Sveiks, puisi!
Tas nu zināms ir man Tu pļauj to, ko tu sēj
Tāpēc jums jāiet prom
Šī vieta, šis parks Glabā mūsu cilvēcību
Man jāsarga tas No manis viss atkarīgs
Jūs nepostīsiet Šo dabisko prieku
Nē, to sēklu sēt Jums neļaušu
Paskatieties visapkārt!
Balodis ēd picu Balodis ēd frī
Reiz redzēju Balodis ēda
Cita baloža acis Tas bija savādi.
Bet vēl daudz kas jādara Un citiem jāstāsta
Skaistums ir ap mums Ir ap mums
Šī vieta, šis parks Glabā mūsu cilvēcību
Es esmu tā sargātājs Tā mana sūtība
Jūs nepostīsiet Šo dabisko prieku
Nē, to sēklu sēt jums es...
To sēklu sēt jums viņš...
To sēklu sēt jums es...
To sēklu sēt jums viņš...
To sēklu sēt jums vai jums, vai jums -To sēklu sēt jums
Jums vai jums, vai jums, vai jums -To sēklu sēt jums
It nevienam
To sēklu sēt jums neļaušu
Labi. Vai varam dabūt atpakaļ jūsu drēbes, Ouen?
Šīs ir manas drēbes.
Labi.
Pasakiet dzīvnieku pārzinei, ka jenotiem būs virsstundas.
Sākas jenotu virsstundas. Visi pa vietām!
Viss labi, mīļais?
Jā, viss labi. Nē, nav gan.
Šis nebija tāds pirmais iespaids, kādu gribēju atstāt uz pagaidu mēru.
Gribi, lai saku, ka nebija tik traki?
Nu, tu teiktu?
Paldies, ka mēģināji.
Es tevi mīlu, dārgais.
Tā, aiziet, bērni! Iesim visi mājās.
Nē, jums jāpaliek. Jums iet jautri.
Jauka bārda, Mollij. -Paldies, tēt.
Esi drošs, Ouen? -Jā. Tiksimies mājās.
Es pastaigāšos, izvēdināšu galvu.
Tēt! Runājot par galvām, tev viena vēl ir rokā.
Jā. Droši vien jāatstāj te.
Nu, vai kādu atradi? -Diemžēl nē.
Pēc visa tā darba, ko paveicām...
PAGAIDU MĒRS NORAIDA IELŪGUMU
Tas nav politisks paziņojums,
bet es pārāk bieži uz tām trepēm esmu paklupis, tāpēc - nē.
Nē, paldies. -Pag, tieši tā.
Kā - tā? -Visu laiku
viņš mums ir bijis acu priekšā.
Kas - viņš? Pagaidu mērs? Viņš ir niecība.
Jā, tā ir, un tieši tas jums ir vajadzīgs.
Niecība. Tukša vieta. Rokas lelle.
Jā. Varbūt es varu iebāzt viņam gar muguru roku
un panākt, ka viņš dara, ko gribu. -Fui!
Pieaudz taču! -Nu, interesanti.
It kā ēstu burgeru, kas ir caurulē.
Viņš ir perfekts. -Viņu noteikti var padarīt sliktāku.
Ātri iekodis, mērs Centrālparkā uzkavējās,
jo tur pašlaik tiek filmēts viņa iecienītais seriāls
Džīna Pēddzine, FIB.
Un nu Gastijs Čengs ar laika ziņām.
Jou, jou, jou. -Paskatīsimies, vai viņš ir mūsējais.
Bet vispirms kādas pēdiņas gaida berziņu.
Nuja. Jūsu pēcmasāžas masāžu.
Tilermena kungs! Pagaidiet!
Oho! Jūs gan ejat ātri. Ja nebūtu neīsto asiņu pēdu,
diez vai būtu jūs atradis.
Bet atradu. -Mēra kungs? Sveiki! Es...
Atvainojos par to, kas tur notika. -Par ko jūs atvainojaties?
Man likās, ka jūsu dedzīgā runa pieder pie seriāla,
līdz sapratu, ka tā nav un ka viņi uz jums ir nikni.
Nu ļoti nikni. -Zinu. Droši vien pamatoti.
Tad iedomājos: "Pag! Viņš taču nestrādā pie viņiem.
Viņš strādā pie manis."
Godīgi sakot, mēra birojā neviens tā neuzvelkas ne par ko.
Pārsvarā ir sapulces un sapulces, kurās ieplāno citas sapulces.
Nav gluži tas, ko gaidīju, stājoties šai darbā.
Ko jūs gaidījāt? -Jā, īsti nezinu.
Domāju, ka varēšu kliegt uz graustu īpašniekiem vai uzcelt bērnu slimnīcu.
Patiesībā es eju pastaigās, lai tiktu ārā no biroja.
Un ēdu daudz hotdogu.
Man ir ideja, ko gribēju jums izstāstīt.
Varētu sarīkot kampaņu, lai cilvēki par parku vairāk uzzinātu un to novērtētu.
Labi. Es klausos.
Pag! Tiešām? Labi.
Tā. Nu tad tā. Esmu pat izdomājis nosaukumu.
Sakiet! -"Uzmanību! Gatavību! Parks".
Nepatīk. -Tā, nekas.
Man ir varianti. Kā būtu ar "Uz parku! Gatavību! Starts"?
"Te ir parks - te nekož"?
"Vienmēr varat noparkot sevi parkā"?
Aukstāk. -Nu, tās ir tikai...
Vai nevaram ieplānot tikšanos? -Jā. Ieplānosim tikšanos.
Vai tad šī jau nav? Nē, labi. Ieplānosim tikšanos.
Bet man patīk doma par atgriešanos pie pamatiem,
lai atgādinātu cilvēkiem par to, ko parks piedāvā.
Tas jums palīdzētu savākt līdzekļus. -Tā būtu gan.
Kā ar "Es sirds parks" jūsu kampaņai?
Kā tie krekli "Es sirds Ņujorka"? -Jā, es saprotu. Man patīk.
Bet man liekas - tie krekli jālasa "Es mīlu Ņujorku".
Domāju, ka to lasa "sirds", bet, ja jums nepatīk...
Nē, ir labi. Parunāsim par to vēl!
Gribu vēl vienu hotdogu. Jūs negribat?
Vēl vienu? Cik hotdogu jūs... Jā, protams.
Tā, tā. Izskatās, ka parka vīrs jau uzlicis ķepu manai rokas lellītei.
Vai ir par vēlu sākt lietot metaforu "marionete"?
Spēle sākas, Tilermen.
Tur ir vieta tikai vienai rokai, un tā būs manējā.
Ak vai! Šķiet, viņš tikko uz mums paskatījās.
Lejā! Lejā un brauc! Un sarunā man tikšanos ar mēru!
Šai lietā ir vairāk šķēršļu nekā vasaras olimpiādē,
bet es tiem visiem pārlēcu
un sadzinu slepkavam pēdas te, Centrālparkā.
Te, kur dzīvojam mēs.
Tūlīt būs tēta aina.
Mīļā, esmu diezgan droša, ka parka pārvaldnieks būs izgriezts.
Runāju ar parka pārvaldnieku.
Viņš ir tur.
Tēt, tevi rādīs pa televizoru!
Tētis izskatās labi. -Ko - viņi mani aizstājuši?
Tas varētu būt tu. Kamera rāda par kādiem 7 kg vairāk.
Tīru muskuļu? -Un blondus matus?
Labprāt palīdzēšu, kā spēšu. Šis parks var būt bīstama vieta.
Vai nevajadzētu izslēgt?
Nē, pag! Mums patīk. -Mīļākais seriāls.
Nu labi. Skatīsimies.
Un šonakt tu ar šiem šortiem nāksi gultā.
Bitsija grib raustīt aukliņas
Kandidāts ir vajadzīgs mums tāds
Kas var viņas vēlmes izpildīt Un kam mugurkaula vietā čiks
Vai tu re, cik rinda gara
Tas nu būs viegli
Jāatrod man tipāžs tāds Kas ir mazliet korumpēts
Kas nav pārāk godīgs Tomēr audzināts labi
Kam prāts nav asāks -Par trulāko kapli
Enik benik sikelsā Ar kādu jāsadarbojas
Enik benik sikelsā Lai viņai ir, kas izdabā
Runāt te vispār jēgas nav Tinieties miglā jūs!
Prasībām neatbilstat jūs
Visu labu un atā!
Nederat!
Tulkojusi Inguna Puķīte